മധ്യസ്ഥ ചര്ച്ചകള് ഫലം കണ്ടു പിളര്ന്ന ഐഎന്എല് ഒന്നാവുന്നു കോഴിക്കോട്: തമ്മില്ത്തല്ല് വരെയെത്തിയ ഐ എന് എലിലെ പിളര്പ്പിന് പരിഹാരമാവുകയാണ്. പ്രഡിഡന്റ് സ്ഥാനത്തേക്ക് എ പി അബ്ദുള് വഹാബ് തിരിച്ചു വരുന്നതിനോട് എതിര്പ്പില്ലെന്ന് പറഞ്ഞ് ജനറല് സെക്രട്ടറി കാസിം ഇരിക്കൂരാണ് ഇക്കാര്യം വ്യക്തമാക്കിയത്. എ പി അബ്ദുള് വഹാബിനെ പാര്ട്ടിയില് തിരിച്ചെടുക്കുന്നതിന് യാതൊരു തടസ്സങ്ങളുമില്ലെന്ന് കാസിം ഇരിക്കൂര് പറഞ്ഞു. എല്ലാവരും സഹകരിച്ചാല് ഒത്തുതീര്പ്പ് ഉടന് ഉണ്ടാവും. ചര്ച്ചകള് അവസാന ഘട്ടത്തിലാണെന്നും കാസിം ഇരിക്കൂര് വ്യക്തമാക്കി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം കാന്തപുരം എ പി അബൂബക്കര് മുസ്ലിയാരുടെ മകന് അബ്ദുള് ഹകീം അസ്ഹരിയുടെ നേതൃത്വത്തിലാണ് ചര്ച്ചകള് പുരോഗമിക്കുന്നത്. മധ്യസ്ഥര് മുന്നോട്ട് വെക്കുന്ന ഫോര്മുല സ്വീകരിക്കാമെന്ന നിലപാടിലാണ് കാസിം ഇരിക്കൂര്. നേരത്തെ അബ്ദുള് ഹകീം അസ്ഹരിയുടെ നേതൃത്വത്തില് തന്നെ നടന്ന ചര്ച്ചകള് വഴിമുട്ടി നില്ക്കുകയായിരുന്നു. അച്ചടക്ക നടപടിയെടുത്ത് പുറത്താക്കിയവരെ തിരിച്ചെടുക്കാനാവില്ലെന്ന് കാസിം ഇരിക്കൂര് കടുത്ത നിലപാടെടുത്തതോടെയാണ് ഇരുപക്ഷവും രണ്ടുവഴിക്ക് ആയത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക ഇപ്പോള് ഉണ്ടായിരിക്കുന്ന മാറ്റങ്ങള്ക്ക് കാരണം സി പി എമ്മിന്റെയും എല് ഡി എഫിന്റെയും കടുത്ത നിലപാടാണെന്നാണ് സൂചന. ഐ എന് എല്ലിലെ തര്ക്കം തെരുവില് കൈയാങ്കളിയിലെത്തിയത് മുന്നണിക്ക് ചീത്തപ്പേരായെന്ന വിലയിരുത്തല് എല് ഡി എഫിനുണ്ട്. രണ്ടുവിഭാഗമായി മുന്നണിയില് മുന്നോട്ട് പോകാനാകില്ലെന്ന് നേരത്തെ തന്നെ സി പി എം വ്യക്തമാക്കിയിരുന്നു. ഐ എന് എല്ലിനെ ഒഴിവാക്കി സര്ക്കാര് ഹജജ് കമ്മറ്റി പുനഃസംഘടിപ്പിച്ച് കാര്യങ്ങള്ക്ക് വ്യക്തത വരുത്തുകയും ചെയ്തു.